लेकिन दूसरे हाफ में कुछ और ही कहानी लिखी थी। कोलंबियन स्ट्राइकर जुआन पेनलोजा ने दूसरे हाफ के चौथे मिनट में गोल दागकर अपनी टीम को 1-0 की बढ़त दिला दी। इसके बाद दोनों टीमों के बीच पहले हाफ की तरह बराबरी का खेल चलता रहा लेकिन मैच के 82वें मिनट पर कॉर्नर किक पर जैकसन के हेडर ने भारत को 1-1 की बराबर पर ला दिया। विश्वकप में अपने पहले गोल का जश्न भारतीय खिलाड़ी एक मिनट भी नहीं मना सके। पेनलोजा ने एक मिनट बाद ही 83वें मिनट में दूसरा गोल दागते हुए एक बार फिर अपनी टीम को बढ़त दिलवा दी।